Aɛewam-agi yesɛa snat n lxalat. Yiwen n wass qqiment ttebrazent dɣa tenṭeq-d yiwet ɣer tayeḍ tenna-as: «asenduq-ina i yersen di texxamt wissen d acu i yeffer deg-s urgaz, iyan ad asnedlu». dɣa ɛeddant llint aṣenduq-nni, ufant taqcict s daxel-is, tezyen mačči d kra, dɣa tenṭeqd tmeṭṭut-nni-nniḍen tenna-as: «acu mennaɣ merra di dunnit, ad d-yexdem yiwen s tfetusin-is tiɣrifin», terra-as-d tayeḍ-nni tenna-as: «nekk mennaɣ anwa ara d-yeksen aqarruy-is ad tyexdem d inyen, ma d ifassen-is ad d-yettagem s yissen iɣed», rrant-as tawwurt .